บสส.โกยหมื่นล. จ่อซื้อเอ็นพีแอล แบงก์5พันล้าน
บสส.ตั้งเป้าหมายปี 2560 โกยรายได้หมื่นล้านจ่อซื้อหนี้เสียจากแบงก์กว่า 5,000 ล้านนายนิยต มาศะวิสุทธิ์ รักษาการกรรมการผู้จัดการ บริษัท บริหารสินทรัพย์สุขุมวิท (บบส.) หรือ SAM เปิดเผยว่า ในปี 2560 บสส.ตั้งเป้าหมายเรียกเก็บเงินสดรับที่ 10,264 ล้านบาท มาจากการปรับโครงสร้างหนี้ที่ไม่ก่อให้เกิดรายได้ (เอ็นพีแอล) 6,304 ล้านบาท และรายได้จากการขายสินทรัพย์รอการขาย (เอ็นพีเอ) 3,960 ล้านบาท ซึ่งไตรมาสแรกได้รับเงินสดแล้ว 1,446 ล้านบาทขณะเดียวกัน มีแผนที่จะซื้อหนี้เอ็นพีแอลจากสถาบันการเงินอีก 5,000 ล้านบาท และมีเป้าหมายคืนเงินให้แก่กองทุนเพื่อการฟื้นฟูและพัฒนาระบบสถาบันการเงิน (กองทุนฯ) ให้มากที่สุด ซึ่งในปี 2559 สามารถคืนเงินให้กองทุนฯ ได้กว่า 7,500 ล้านบาท คิดเป็น 112% ของเป้าหมายนายนิยต กล่าวว่า ในปีนี้คาดว่าจะมีสถาบันการเงินขายเอ็นพีแอลออกมาประมาณ 6-7 หมื่นล้านบาท ซึ่งธุรกิจการรับซื้อหนี้มีการแข่งขันกันสูงมาก เพราะมีการจัดตั้งบริษัทบริหารสินทรัพย์ (เอเอ็มซี) มากขึ้นกว่า 40 แห่ง ส่วนแนวโน้มธุรกิจเอ็นพีเอมีการแข่งขันกันสูงขึ้น เนื่องจากภาษีที่ดินจะทำให้ผู้ที่ถือ ครองที่ดินเร่งขายสินทรัพย์ออกมามากขึ้น ในขณะที่ราคาเอ็นพีเอ
19 เม.ย. 2560

บสส.ตั้งเป้าหมายปี 2560 โกยรายได้หมื่นล้านจ่อซื้อหนี้เสียจากแบงก์กว่า 5,000 ล้านนายนิยต มาศะวิสุทธิ์ รักษาการกรรมการผู้จัดการ บริษัท บริหารสินทรัพย์สุขุมวิท (บบส.) หรือ SAM เปิดเผยว่า ในปี 2560 บสส.ตั้งเป้าหมายเรียกเก็บเงินสดรับที่ 10,264 ล้านบาท มาจากการปรับโครงสร้างหนี้ที่ไม่ก่อให้เกิดรายได้ (เอ็นพีแอล) 6,304 ล้านบาท และรายได้จากการขายสินทรัพย์รอการขาย (เอ็นพีเอ) 3,960 ล้านบาท ซึ่งไตรมาสแรกได้รับเงินสดแล้ว 1,446 ล้านบาทขณะเดียวกัน มีแผนที่จะซื้อหนี้เอ็นพีแอลจากสถาบันการเงินอีก 5,000 ล้านบาท และมีเป้าหมายคืนเงินให้แก่กองทุนเพื่อการฟื้นฟูและพัฒนาระบบสถาบันการเงิน (กองทุนฯ) ให้มากที่สุด ซึ่งในปี 2559 สามารถคืนเงินให้กองทุนฯ ได้กว่า 7,500 ล้านบาท คิดเป็น 112% ของเป้าหมายนายนิยต กล่าวว่า ในปีนี้คาดว่าจะมีสถาบันการเงินขายเอ็นพีแอลออกมาประมาณ 6-7 หมื่นล้านบาท ซึ่งธุรกิจการรับซื้อหนี้มีการแข่งขันกันสูงมาก เพราะมีการจัดตั้งบริษัทบริหารสินทรัพย์ (เอเอ็มซี) มากขึ้นกว่า 40 แห่ง ส่วนแนวโน้มธุรกิจเอ็นพีเอมีการแข่งขันกันสูงขึ้น เนื่องจากภาษีที่ดินจะทำให้ผู้ที่ถือ ครองที่ดินเร่งขายสินทรัพย์ออกมามากขึ้น ในขณะที่ราคาเอ็นพีเอยังคงทรงตัว